b'\n_START_ARTICLE_\nJura Tarvasaho\n_START_PARAGRAPH_\nJura Tarvasaho (1946 \xe2\x80\x93 1. huhtikuuta 2010) oli suomalainen radiotoimittaja ja Yleisradion Kainuun Radion entinen p\xc3\xa4\xc3\xa4llikk\xc3\xb6 Kajaanissa. Tarvasaho toimi Ylen palveluksessa vuodesta 1966 alkaen, jolloin aloitti toimittajana ja teki muun muassa Yleisradion ajankohtaistoimituksen toimittajana t\xc3\xb6it\xc3\xa4 Helsingiss\xc3\xa4. YLE Kajaanin toimituksen ohjelmap\xc3\xa4\xc3\xa4llik\xc3\xb6ksi h\xc3\xa4n eteni vuonna 1969, toimituksen esimieheksi vuonna 1972 ja vastaavaksi tuottajaksi vuonna 1985. H\xc3\xa4n oli merkitt\xc3\xa4v\xc3\xa4 tekij\xc3\xa4 my\xc3\xb6s it\xc3\xa4yhteisty\xc3\xb6ss\xc3\xa4 ja oli erityisen hyvin perehtynyt Kostamuksen asioihin. Maakuntaradion p\xc3\xa4\xc3\xa4llik\xc3\xb6ksi Tarvasaho nimitettiin vuonna 1996. El\xc3\xa4kkeelle Tarvasaho siirtyi 1. huhtikuuta 2009. Tarvasahon ohjelmiin Kainuun Radiossa lukeutui Suora linja, joka tunnettiin my\xc3\xb6hemmin my\xc3\xb6s nimell\xc3\xa4 Kainuun Radion Vartti. Ohjelma lopetettiin vuodenvaihteessa 2008\xe2\x80\x932009. Viimeisimpi\xc3\xa4 merkitt\xc3\xa4vi\xc3\xa4 Tarvasahon toimittamia ohjelmia olivat Kajaanin paperitehtaan lopettamiseen liittyv\xc3\xa4t uutisoinnit syksyll\xc3\xa4 2008. _NEWLINE_Tarvasahon paikan Kainuun Radion p\xc3\xa4\xc3\xa4llikk\xc3\xb6n\xc3\xa4 otti Jukka Rossi Ylen Oulu Radiosta. Tarvasaho oli Kajaanin lyseon oppilas. Tarvasaholle my\xc3\xb6nnettiin 6. joulukuuta 2003 Suomen Leijonan ansioristi._NEWLINE_Jura Tarvasaho kuoli vakavaan sairauteen 1. huhtikuuta 2010.'